**2.3. Jelölések**

iDevice ikon

Ebben a fejezetben a relációs adatbázisban fennálló kapcsolatok szabványos jelölését ismertetjük, és egyiküket bevezetjük saját használatra. Tipikus mintapéldákon illusztráljuk a lehetséges kapcsolatokat.

iDevice ikon

**EGYEDEK KÖZTI KAPCSOLAT JELÖLÉSE**

A képen szöveg, elektronika, képernyőkép látható


Automatikusan generált leírás

3. ábra

Két kapcsolatban álló tábla közé vonalat húzni általában nem elég. Ha a vonalra írjuk, melyik oldalon van az 1 érték, melynek a másik oldalon több felel meg, akkor mindent jeleztünk a kapcsolatról. Természetesen sokkal kellemesebb mindezt a vonal típusával jelezni, mint ráírni. Az általános rendszerfejlesztési szakirodalomhoz igazodva rajzolhatunk varjúlábat, amelynek az ujjai a *sok* felé mutatnak; vagy a modern case-eszközök stílusához igazodva rajzolhatunk nyilat, amelynek a hegye az *egy* felé mutat.

Mi az utóbbihoz ragaszkodjunk, mert egyszerű és mindenki számára világos, hogy oda mutat, ahol egyértelműen meghatároz egy előfordulást.

**KAPCSOLATBAN ÁLLÓ RELÁCIÓK ÁBRÁZOLÁSA**



4. ábra

Ugyancsak az általános rendszerfejlesztési szakirodalomhoz igazodva használjunk a relációk megadására **egyoszlopos táblázatot,** melyben a kulcsszerepű tulajdonságokat a másodlagosaktól a reláció neve választja el. Tehát a tábla tulajdonságait egy oszlopban soroljuk fel, melyek elején a kulcsot alkotó tulajdonságok vannak, majd megkülönböztetett betűvel a tábla neve, végül a leíró tulajdonságok. Amennyiben két tábla között kapcsolat áll fenn, akkor nyilat húzunk közéjük. Aki megteheti, még a nyilat is úgy helyezi el, hogy az az egyik tábla külső kulcsából mutasson a másik tábla kulcsára. Igaz, a nyílhegy egyértelműen a tábla kulcsára mutathat, de ahonnan ered, bizony nem mindig beszédes, mint külső kulcs.