**Utószó**

iDevice ikon

A rendszer még nem piacképes, hiszen nem kezeli például az asztal megbontását, a műszakban dolgozást, nem bizonylatolja a beszerzést.

Az utóbbiról már esett szó, az első miatt az adatbázis könnyen átalakítható, de a második igény utólagos átvezetése már nehézkes.

Ahhoz, hogy az asztaloknál párhuzamosan több nyitott számla futhasson, elegendő az asztal sorszámoknál megengedni 1 betűkarakterrel többet (pl. 2A, 2B). Elképzelhető, hogy élesben csak a számlában engedjük ezt meg, ahol tehát az utolsó karakter előtti jelsorozat mutat csak a KISZOLGra (erről így csak egy formás megszorítással gondoskodhatunk, nem külső kulcs segítségével). Természetesen eddig sem zártuk ki, hogy 2 számlaszám legyen nyitva egyazon asztal-sorszámhoz, csak éppen akkor zavaros lesz bármely rendelés folytatása annál az asztalnál.

Adatbázisunkban egy napon egy személy egyszer jöhet be dolgozni. A napi árbevételen együtt osztoznak, tehát egy műszakról van szó. Amennyiben több műszak is lehet egy napon, akkor nem napi, hanem műszakonkénti árbevételt kell tudni számolni. Ekkor a műszakot (egyszerű sorszám) fel kell ismerni a SZFEJben, amiről a CSAPATban, esetleg KISZOLGban kell gondoskodni. Ha a CSAPATban csak leíróként szerepel a műszak, mert egy nap egy személy csak egy műszakban dolgozhat, akkor a kapcsolódó 2 tábla nem változik. Ha viszont egy csapattag „hosszúzhat", akkor a műszak kulcs-szerepű, ami azt is jelenti, hogy a KISZOLG dátuma mellett (a kulcsban), illetve a SZFEJ dátuma mellett (leíróként) ott fog szerepelni a műszak is.